৩ দিনব্যাপী মৎস্য মেলার উদ্বোধনকালে কামরান ॥ মৎস্য উৎপাদনের জন্য সিলেট একটি ঐতিহ্যবাহী স্থান | Kazirbazar.com
সিলেট সিটি কর্পোরেশনের সাবেক মেয়র বদর উদ্দিন আহমদ কামরান বলেছেন, সিলেট অঞ্চল মৎস্য উৎপাদনের জন্য একটি ঐতিহ্যবাহী স্থান। সবুজ বন বনানী আর হাওর বিল খালের অপরূপ সৌন্দর্যের লীলাভূমি সিলেটে রয়েছে মাছের অফুরন্ত ভান্ডার। মরমী কবি হাছন রাজা, বাউল সম্রাট শাহ আব্দুল করিম সহ অনেক আউল বাউল ও মনীষীর স্মৃতিধন্য সিলেটের মানুষ উৎসব প্রিয় আতিথেয়তা প্রিয়। তাই সিলেটে যেকোন ধরণের আচার অনুষ্ঠান ও মেলা পার্বন উৎসব ও আনন্দঘন হয়ে উঠে।
তিনি শুক্রবার দুপুরে নগরীর বন্দরবাজারে লালবাজার মৎস্য ব্যবসায়ী সমবায় সমিতি লিমিটেড আয়োজিত ৩ দিন ব্যাপী মৎস্য মেলার উদ্বোধনকালে একথা বলেন।
ফিতা কেটে মেলার আনুষ্ঠানিক উদ্বোধন করে এই মেলার সর্বাঙ্গীন সফলতা কামনা করেন ও আয়োজকদের ধন্যবাদ জানান।
উদ্বোধনী অনুষ্ঠানে বিশেষ অতিথির হিসেবে উপস্থিত ছিলেন সিলেট মেট্রোপলিটন চেম্বার অব কমার্স এন্ড ইন্ড্রাস্টি এর সিনিয়র সহ সভাপতি আব্দুল জব্বার জলিল, সিলেট বিভাগীয় ফটোজার্নালিস্ট এসোসিয়েশনের প্রতিষ্ঠাতা সভাপতি আতাউর রহমান আতা, সিলেট সদর মৎস্য আড়তদার কল্যাণ সমবায় সমিতি লিমিটেডের সাধারণ সম্পাদক হাজী মো. জাহাঙ্গির আলম, সাংবাদিক আবুল মোহাম্মদ, লালবাজার মৎস্য ব্যবসায়ী সমবায় সমিতির সভাপতি এনায়েত হোসেন, সহ সভাপতি মো. আব্দুস সাত্তার, সাধারণ সম্পাদক গোলজার আহমদ জগলু, লালবাজার ব্যবসায়ী কল্যাণ সমিতির সাধারণ সম্পাদক সিরাজুল ইসলাম, হাজী আজাদ আহমদ, হাজী শাহাব উদ্দিন, জুবেদ আহমদ খান, মামুনুর রশিদ, মোক্তাদির আলী, ফারুক আহমদ, হীরা মিয়া, সালাই মিয়া, ইব্রাহিম মিয়া, হোসেন আহমদ প্রমুখ। বিজ্ঞপ্তি
← খাদিমনগরে চা জনগোষ্ঠীর মধ্যে আশফাক আহমদের শীতবস্ত্র বিতরণ
মালয়েশিয়ায় পাচার চক্রের হোতাসহ ৫১ বাংলাদেশি আটক →